নরেন্দ্র মোদীকে অস্বস্তিতে ফেলে আরএসএস-ঘনিষ্ঠ এস গুরুমূর্তির কোপের মুখে পড়লেন রিজার্ভ ব্যাঙ্কের প্রাক্তন গভর্নর রঘুরাম রাজন। যে গুরুমূর্তিকে সম্প্রতি রিজার্ভ ব্যাঙ্কের বোর্ডে মনোনীত করেছে মোদী সরকার। গুরুমূর্তির যুক্তি, রাজন একেবারে ‘হাতুড়ি মেরে’ অনাদায়ি ঋণের সমস্যার সমাধান করতে চেয়েছিলেন। অনাদায়ি ঋণের সঙ্গে যে সব ঋণ শোধ হওয়া মুশকিল, সেগুলি নিয়ে ব্যাঙ্কের পদক্ষেপ করার উপরে জোর দেননি তিনি। মোদী সরকার ক্ষমতায় আসার পরেই তা হয়। এটা রাজন মানতে চাননি বলে তাঁর দাবি।